عساهة بذمتك راح اترك النوم
اذا مااريد اشوفك يعني ماانام
حسرة علية اغمض جفني لحضات
كبل يم بابكم تاخذني الاحلام
واكلك غيرتك هم تقبل بهاي
عن طبكت جفنهة عيوني صيام
طحت يمك دخيلك راسي مطلوب
بمحكمة الشماتة تحاكم اعدام
صدك ضميتني بس للاسف وين
على درب الشماتة بقفص من جام
الحمد لله عرفت شبيك مابيك
وميزت الحقائق عن الاوهام
كبل جنت من اعوفك ضرف لحضات
كل لحضة التمر تنعد بالف عام
بس وداعتك هسة الوضع غير
تمرني سنين هجرك جنهن ايام
ردت منك سبب بس اقنع الروح
على ماذا ولمن خايب بعتهة
اكولن مااجيك واكاطع وياك
عتبت داركم جا حلفتهة
من كدما عليهة رايح وجاي
الك روس اشوارع كسرتهة
ومن كد ما ببابك واكف سنين
ارسومي ببابك انطبعت شفتهة
لكيتك تستلذ لو دمعتي تطيح
عصرت عيوني يمك وشلتهة
شفت دموعي خلصن بيش اسليك
طلبت عيون جيراني وجبتهة
على غيرك عيوني سهواً عاينت يوم
ولو مابيهة اشوفك جا شلتهة
واذكر مرة ادية انمدت عليك
غرت حتة من ادية وكطعتهة
منقول